Songen Painkiller

«Painkiller» er ein song av det britiske heavy metal-bandet Judas Priest frå 1990 på albumet Painkiller. Songen vart gjeven ut som den første singelen frå albumet seinare på året. 

Den første gitarsoloen i songen vert spelt av Glenn Tipton, medan den andre vert spelt av K.K. Downing. Rob Halford syng og skrik særs lyst gjennom heile songen, medan Scott Travis spelar komplekse rytmar. Tipton har fortalt at soloen hans på songen er den han best likar å spele. Det var òg den første innspelinga hans der han brukar sweep picking-teknikken.

Songen vart nominert til Grammyprisen i 1991 i kategorien for beste metalsong. 

Andre versjonar
Songen er blitt spelt av death metal-bandet Death i 1998 på albumet The Sound of Perseverance. 

Det brasilianske power metal-band Angra har spelt songen på albumet Freedom Call, som kom i 1996. Denne versjonen finst òg på hyllestalbumet Legends Of Metal - A Tribute To Judas Priest Volume II.

I 2004 spelte Arturo Huizar frå Mexico inn songen for albumet hans Mirada Electrica: Tributo A Judas Priest. Albumet inneheld òg andre Judas Priest-songar, alle omsette til spansk. 

I nyare tid har det britiske thrash/power metal-bandet Biomechanical spelt songen for ein avgrensa versjon av The Empires of the Worlds, med Chris Tsangarides, som produserte albumet Painkiller. 

Den energiske trommeintroen vart spelt av Mike Wengren i Disturbed som ein intro til versjonen deira av Priest-songen «Living After Midnight».

Det franske industrimetal-bandet Obszön Geschöpf spelte «Painkiller» i 2013 på albumet Highway of Horrors.

Det japanske bandet Babymetal spelte ein forkorta versjon av songen i 2016 på Alternative Press Music Awards i lag med Rob Halford, i tillegg til songen «Breaking the Law».Watch Rob Halford Cover Judas Priest Classics With BabymetalBabymetal Perform With Judas Priest’s Rob Halford at Alternative Press Music Awards

I andre media
I Rock Band 2 og Rock Band Unplugged, er « siste songen som kan låsast opp og er den vanskelegaste songen i begge spela og er den første songen i Rock Band-serien som har vanskelegheitsgraden «umogeleg» for alle bandmedlemmane. I tillegg er songen blitt nytta i videospela Madden NFL 10, den siste kampen i Brütal Legend og Guitar Hero: Van Halen, der trommeintroen er fjerna på grunn av lisensårsaker. 
Songen er òg spelbar i videospelet Rocksmith, i lag med to andre Judas Priest-songar. 

 Medverkande 
Judas Priest
Rob Halford - solovokal
K.K. Downing - sologitar, korvokal
Glenn Tipton - sologitar, korvokal
Ian Hill - bass, korvokal
Scott Travis - trommer

Kjelder
Denne artikkelen bygger på «Painkiller (Judas Priest song)» frå ,  den 21. september 2016. 
 oppgav desse kjeldene:

Bakgrunnsstoff


Kategori:Judas Priest-songar
Kategori:Songar frå 1990
Kategori:Singlar frå 1990
Kategori:Songar skrivne av Rob Halford
Kategori:Songar skrivne av Glenn Tipton
Kategori:Songar skrivne av K.K. Downing
Kategori:Musikkvideoar regisserte av Wayne Isham
Kategori:Columbia Records-singlar
Kategori:Speed metal-songar